cyanic-selkie/wikianc huggingface dataset:
ஆண்டர்ஸ் யோனாஸ் ஆங்ஸ்டிராம்
வாழ்க்கை
இவர் அடோல்ப் பெர்டினாண்டு சுவான்பர்கிற்குப் பிறகு 1858இல் உப்சாலா இயற்பியல் கட்டிலில் அமர்ந்தார். இவரது முதன்மையான ஆய்வுகள் வெப்பக் கடத்தலிலும் கதிர்நிரலியலிலும் அமைந்தன. இவர் அரசு சுவீடிய அறிவியல் கல்விக்கழகத்துக்கு 1853இல் அனுப்பிய ஒளியியல் ஆய்வுகளாகிய Optiska Undersökningar என்ற உரையில் மின்பொறித் தெறிப்பில் இருவகைக் கதிர்நிரல்கள் உள்ளன எனக் குறிப்பிட்ட்தோடு மட்டுமன்றி, இதில் ஒன்று மின்முனை பொன்மம் (metal) வெளியிட்டது என்றும் மற்றொன்று அது கடக்கும்/பாயும் வளிமம் வெளியிட்டது என்றும் தெளிவுபடக் கூறியுள்ளார்.மேலும் ஆயிலரின் ஒத்திசைவுக் கோட்பாட்டைப் பயன்படுத்தி வெண்சுடர் வளிமம் தான் உறிஞ்சவல்ல அதே அலைநீளக் கதிர்களையே வெளியிடுகிறது என்றும் காட்டினார். இக்கூற்று, 1872இல் அரசுக் கழகத்தின் இரம்ஃபோர்டு விருதை இவருக்குத் தந்தபோது, சர் எட்வார்டு சாபைனால் அறிவிக்கப்பட்டது. எனவே இவர் பிறகு பல ஆண்டுகளாக கண்டுகொள்ளபடாமல் இருந்தாலும் இவரே கதிர்நிரலியலின் முன்னோடியாவார்.
1861ஆம் ஆண்டுக்குப் பிறகு இவர் சூரியக் கதிர்நிரலில் சிறப்புக் கவனம் செலுத்தலானார். இவர் ஒளிப்படவியலையும் கதிர்நிரலியலையும் இணைத்து சூரியக் குடும்பத்தை 1862இல் ஆய்வு செய்து சூரிய வளிமண்டலத்தில் பிற தனிமங்களுடன் நீரியம் உள்ளதைக் கண்டறிந்தார். அவர் 1868இல் இயல்புச் சூரியக் கதிர்நிரல் சார்ந்த 1000 கதிர்வரிகளை அளந்து விரிவான மிகப் பெரிய கதிர்வரையை Recherches sur le spectre solaire, எனும் ஆய்வுரையில் வெளியிட்டார். அவரது அளவீடு, 7000 அல்லது 8000 பங்கில் ஒரு பங்களவுக்கு அளவியின்குறைபாட்டால் பிழை உடையதாயினும், அலைநீளத்தைப் பொறுத்தவரை சரியானதாக அமைந்திருந்தது.
இவர் 1867இல் முதன்முதலாக வடமுனைச் சுடரொளியை ஆய்வு செய்தார். அதில் இவர் மஞ்சட்பசுமைப் பகுதியில் அமைந்த பொலிவுமிக்க கோட்டை அளந்தார்; இவரது இரிட்ஜ்பர்க் பெயரால் அழைக்கப்படும் 7000 அல்லது 8000 பங்கில் ஒரு பங்களவுக்கு பிழை உடையதாயினும் அதே கோடே அந்தியொளி வீச்சிலும் அமைந்துள்ளதெனத் தவறாகக் கருதியுள்ளார்.
இவர் பல ஆய்வுகழகங்களில் உறுப்பினராகத் தேர்வு செய்யப்பட்டார். 1850இல் சுவீடிய அரசு அறிவியல் கல்விக்கழகத்திலும் 1870இல் இலண்டனரசுக் கழகத்திலும் 1873இல் பிரெஞ்சு நிறுவனத்திலும் உறுப்பினரானார்.
இவரது மகனான, நட் ஆங்சுடிராம் (1857–1910), என்பவரும் ஓர் இயற்பியலார் ஆவார்.
இவர் 1874 ஜூன் 24ஆம் நாளன்று உப்சாலாவில் இயற்கை எய்தினார்.
வெளி இணைப்புகள்
பகுப்பு:1814 பிறப்புகள் பகுப்பு:1874 இறப்புகள் பகுப்பு:சுவீடன் வானியலாளர்கள் பகுப்பு:சுவீடிய இயற்பியலாளர்கள்
இந்தியாவில் தொலைத் தொடர்பு
இந்தியாவின் தொலைத் தொடர்புப் பிணையம் தொலைபேசிப் பயனர்களின் (நிலைத்த மற்றும் நகர்பேசிகள்) மொத்த எண்ணிக்கையின்படி உலகின் இரண்டாவது மிகப்பெரும் பிணையமாக விளங்குகிறது. பெரும் தொலைபேசி நிறுவனங்களாலும் அவற்றிற்கிடையேயான கடும் போட்டியாலும் உலகிலேயே மிகக் குறைந்த அழைப்புக் கட்டணங்களைக் கொண்ட நாடாகவும் விளங்குகிறது. சூன் 2012இல் 137 மில்லியன் இணையப் பயனர்கள் உள்ள இந்தியா உலகின் மூன்றாவது மிகப்பெரும் இணையப் பயனர் தளத்தைக் கொண்டுள்ளது. தொலைபேசி, இணையச்சேவை, தொலைக்காட்சி என்பன இந்தியத் தொலைதொடர்புத் துறையின் முதன்மை அங்கங்களாக உள்ளன.
நவீனப் படுத்தப்பட்டுவரும் தொலைபேசித் துறை அடுத்தத் தலைமுறை பிணையத்திற்கு மாறும்வகையில் அதிநவீன தொலைபேசி பிணைய மைய அங்கங்களாக எண்ணிம தொலைபேசியகங்கள், நகர்பேசி நிலைமாற்றி மையங்களையும் ஊடக மின்வாயில்களையும் சமிக்ஞை மின்வாயில்களையும்  அமைத்து வருகிறது; இவற்றை ஒன்றுடன் ஒன்று இணைக்கும் வகையில்  ஒளியிழை அல்லது நுண்ணலை வானொலி தொடர் பிணையங்களும் அமைக்கப்படுகின்றன. பிணையத்தின் மையத்துடன் சந்தாதாரர்களை இணைக்கும் அணுக்கப் பிணையம், செப்புக் கம்பிவடங்கள், ஒளியிழை வடங்கள் மற்றும் கம்பியில்லா தொழில்நுட்பங்கள் என பல்வகைப்பட்டு உள்ளது. தொலைக்காட்சித் துறையில் புதிய தொழில்நுட்பமான டி.டி.எச் மிகவும் பரவலாக பயன்படுத்தப்பட்டு வருகிறது. தனியார்த்துறையில் பண்பலை ஒலிபரப்பு அறிமுகப்படுத்தப்பட்ட பின்னர்  அத்துறை மிகுந்த முன்னேற்றத்தைக் கண்டுள்ளது. இந்தியத் தொலைத்தொடர்புக்கு நாட்டின் இந்திய தேசிய செயற்கைக்கோள் தொகுதி மிகுந்த உதவியாக உள்ளது. இத்தொகுதி உலகில் உள்நாட்டு செயற்கைக்கோள் தொகுதிகளிலேயே மிகப்பெரும் பிணையங்களில் ஒன்றாக விளங்குகிறது. நாட்டின் அனைத்துப் பகுதிகளுக்கும் பல்வேறு வகைப்பட்ட தொலைத்தொடர்பு தொழில்நுட்பங்களால் தொலைபேசி, இணையம், வானொலி,  தொலைக்காட்சி சேவைகள்  வழங்கப்பட்டுள்ளன.
இந்தியத் தொலைத்தொடர்புத் துறையின் மொத்த வருமானம் 2010-11 நிதியாண்டில் 7% வளர்ச்சி கண்டு inr 2832070000000 ஆக உள்ளது.
துவக்கம்
பின்னர், நவம்பர் 1853இல் கொல்கத்தாவையும் பெஷாவரையும் இணைத்தும் ஆக்ரா, மும்பை, சென்னை, உதகமண்டலம், பெங்களூரு ஆகியவற்றை இணைத்தும் 4000 mi தொலைவிற்கு தந்திக் கம்பங்கள் நடும் பணி துவக்கப்பட்டது. இதனை முன்னெடுத்துச் சென்ற வில்லியம் ஓ'ஷாஹ்னெசி பொதுத்துறை பொறியாளராவார். தமது காலத்தில் இந்தியாவில் தந்தி மற்றும் தொலைபேசி சேவைகளை மேம்படுத்த இவர் பெரும் பணி ஆற்றியுள்ளார். 1854ஆம் ஆண்டில் தந்திச் சேவைகள் பொதுமக்களுக்கு திறக்கப்பட்ட பின்னர் ஓர் தனித்துறை ஏற்படுத்தப்பட்டது.
1890இல், இரு தொலைபேசி நிறுவனங்கள், (ஓரியன்டல் டெலிபோன் கம்பனி, ஆங்கிலோ-இந்தியன் டெலிபோன் கம்பனி) இந்தியாவில் தொலைபேசி இணைப்பகங்களை நிறுவிட அப்போதைய இந்திய அரசை வேண்டினர். தொலைபேசி சேவை அரசுமயமாக்கப்பட்டு அரசே இச்சேவையை நிறுவிடும் எனக் கூறி அவர்களுக்கு அனுமதி மறுக்கப்பட்டது. ஆனால் 1891இல் அரசு தனது முடிவை மாற்றிக்கொண்டு இங்கிலாந்தின் ஓரியன்டல் டெலிபோன் கம்பனிக்கு கல்கத்தா, பம்பாய், மதராசு மற்றும் அகமதாபாத் நகரங்களில் தொலைபேசி இணைப்பகங்கள் அமைக்க அனுமதித்தது; முதல் முறையாக தொலைபேசிச் சேவை துவங்கியது. 28 சனவரி 28, 1892இல் கல்கத்தா, பம்பாய், மதராசு தொலைபேசி இணைப்பகங்கள் திறக்கப்பட்டன. "மத்திய இணைப்பகம்" எனப் பெயரிடப்பட்ட கல்கத்தா இணைப்பகத்தில் துவக்கத்தில் 93 சந்தாதாரர்கள் இருந்தனர்.
வளர்ச்சியும் மைல்கற்களும்
அலைப்பரப்பல் வளர்ச்சி: வானொலி ஒலிபரப்பு 1927இல்  அறிமுகமானாலும் 1930இல்தான் அரசுத்துறையில் மேற்கொள்ளப்பட்டது. 1937இல் இந்த அமைப்பிற்கு அனைத்திந்திய வானொலி எனப் பெயர் சூட்டப்பட்டது. 1957 முதல் இது ஆகாசவாணி என அழைக்கப்படுகிறது. 1959இல் குறைந்த நேர தொலைக்காட்சி சேவை அறிமுகப்படுத்தபட்டாலும் முழுநேர ஒளிபரப்பு 1965இல் துவங்கியது. இந்திய அரசின் தகவல் மற்றும் அலைப்பரப்புத் துறை இதனையும் தொலைக்காட்சிச் சேவைகள் வழங்கிய தூர்தர்சனையும் மேற்பார்வையிட்டு வந்தது. 1997இல் ஒரு தன்னாட்சி பெற்ற அமைப்பாக பிரசார் பாரதி அமைக்கப்பட்டது. அனைத்திந்திய வானொலியும் தூர்தர்சனும் இதன் அங்கங்களாக அமைந்தன.
தாராளமயமாக்கலுக்கு முந்தைய புள்ளிவிவரங்கள்: பிரித்தானியர் காலத்தில் நாட்டின் அனைத்து முதன்மை நகரங்களும் பேரூர்களும் தொலைபேசிச் சேவையால் இணைக்கப்பட்டிருந்தும்  1948இல் இயங்கிய மொத்த தொலைபேசிகளின் எண்ணிக்கை 80,000ஆக மட்டுமே இருந்தது. விடுதலைக்குப் பிறகு தொலைபேசி வளர்ச்சி ஓர் தகுதிநிலை குறியீடாகவே பார்க்கப்படதால் இந்திய அரசினால் போதுமான நிதியாதரவு தர இயலவில்லை. 1971இல் தொலைபேசிகளின் எண்ணிக்கை 980,000ஆக இருந்தது; 1981இல் இது 2.15 மில்லியனாக உயர்ந்தது; தாராளமயமாக்கப்பட்ட கொள்கை கொணரப்பட்ட 1991ஆம் ஆண்டில் 5.07 மில்லியனாக இருந்தது. இவை பெரும்பாலும் கூடிய மூலதனத்தையும் தொழிலாளர்களையும் சார்ந்த நிலைத்த தொலைபேசிகளாக இருந்தன.
வெளி இணைப்புகள்
பகுப்பு:இந்தியாவில் தொலைத்தொடர்பு
சொர்ணாளி (இசைக் கருவி)
சொர்ணாளி என்பது இலங்கையின் கிழக்கு மாகாணத்தில் தமிழர் மத்தியில் பெரிதும் வழக்கில் இருக்கும் ஒர் இசைக் கருவி ஆகும். இது பறை மேளத்துடன் இணைந்து பெரிதும் இசைக்கப்படுகின்றது. இந்த இசைக் கருவி மூச்சு விடாமல் தொடர்ச்சியாக வாசிக்கப்படுவது போன்ற ஒரு தொடரிசையைத் தருகிறது. சிங்கள மக்கள் இந்த இசைக் கருவியை 'ஹொரணை' என்ற பெயரில் அழைத்துப் பயன்படுத்துகிறார்கள்.
மேற்கோள்கள்
பகுப்பு:தமிழர் இசைக்கருவிகள் பகுப்பு:கிழக்கு மாகாணம், இலங்கை
அத்தியூர் வடமலைஈஸ்வரர் கோயில்
அத்தியூர் வடமலைஈஸ்வரர் கோயில் தமிழ்நாட்டில் பெரம்பலூர் மாவட்டம், அத்தியூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வடமலைஈஸ்வரர், மகா தவஸ்வினி சன்னதிகளும், விநாயகர், சுப்ரமணியர், சண்டிகேஸ்வரர், துர்க்கை, நவகிரகங்கள் நந்திகேஸ்வரர், நடராஜர், சிவகாம்பிகை, நால்வர் உபசன்னதிகளும் உள்ளன. இக்கோயிலில் மொத்தம் ஐந்து கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் பௌர்ணமி முக்கிய திருவிழாவாக நடைபெறுகிறது. ஆனி மாதம் ஆனி திருமஞ்சனம் திருவிழாவாக நடைபெறுகிறது.
மேற்கோள்கள்
பகுப்பு:பெரம்பலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமரா ரீவிஸ்
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1982 பிறப்புகள் பகுப்பு:வாழும் நபர்கள்
பிஜுஸ் கிறிஸ்ணா
பிஜுஸ் கிறிஸ்ணா (Pijush Krishna, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
அவளும் தாயானாள் (திரைப்படம்)
அவளும் தாயானாள் 1981 ஆம் ஆண்டு வெளிவந்த தமிழ்த் திரைப்படமாகும். மொகமது அலி இயக்கத்தில் வெளிவந்த இத்திரைப்படத்தில் எம். ஜி. வேணுகோபால், ஜெயவாணி மற்றும் பலரும் நடித்துள்ளனர்.
பகுப்பு:1981 தமிழ்த் திரைப்படங்கள்‎
பூங்குளம் ஊராட்சி, திருவள்ளூர்
பூங்குளம் ஊராட்சி (Poongulam Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2311 ஆகும். இவர்களில் பெண்கள் 1173 பேரும் ஆண்கள் 1138 பேரும் உள்ளனர்.
துப்ருக்
துப்ருக் (டொப்ருக், Tobruk, அரபி:طبرق‎) லிபியாவிலுள்ள ஒரு துறைமுக நகரம். நடுநிலக்கடல் கரையோரமாக அல் புட்னான் மாவட்டத்தில் அமைந்துள்ளது. இதன் மக்கள்தொகை 3,00,000. பண்டைய கிரேக்கர்களின் காலத்தில் அவர்கள் வாழ்ந்த காலனி ஒன்றும், உரோமப் பேரரசின் காலத்தில் ஒரு கோட்டை ஒன்றும் இங்கு இருந்துள்ளன. இரண்டாம் உலகப் போரின் போது இத்தாலியால் ஆக்கிரமிக்கப்பட்ட இந்நகரம் டோப்ருக் முற்றுகையில் பெருத்த சேதமடைந்தது. போருக்குப் பின் மீண்டும் சீரமைக்கப்பட்டு இப்போது லிபியாவின் எண்ணெய் ஏற்றுமதி துறைமுகங்களுள் ஒன்றாக விளங்குகிறது.
பூங்குளம் ஊராட்சி, திருவள்ளூர்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
துப்ருக்
வெளி இணைப்புகள்
பகுப்பு:லிபியாவின் நகரங்கள்
பூங்குளம் ஊராட்சி, திருவள்ளூர்
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பீபி சினி பள்ளிவாசல்
பீபி சினி பள்ளிவாசல் (Bibi Chini Mosque) வங்காளதேசத்தின் பர்குனா மாவட்டத்தில் அமைந்துள்ள ஒரு பழமையான பள்ளிவாசலாகும். தொல்பொருள் தளமான இது பெட்டாகி துணை மாவட்டத்தில் உள்ள பீபி சினி கிராமத்தில் அமைந்துள்ளது. முகலாய கட்டிடக்கலை பாணியில் அமைந்துள்ள பீபி சினி பள்ளிவாசல் சா நேயமத் உல்லா என்ற இசுலாமிய போதகரால் கட்டப்பட்டது.
பள்ளிவாசலுக்கு மூன்று அணுகல் புள்ளிகள் உள்ளன. 33 அடி உயரமும், 33 அடி அகலமும் கொண்ட இப்பள்ளி வாசலின் சுவர்கள் சுமார் 6 அடி அகலம் கொண்டவையாகும். சா சூயா வங்காளத்திற்கும் ஒடிசாவிற்கும் ஆளுநராக இருந்தபோது சா நேயமத் உல்லா 1659 ஆம் ஆண்டு சில சீடர்களுடன் இப்பகுதிக்கு வந்தார். பள்ளிவாசலைக் கட்டிக் கொடுக்கும்படி சூயா அவரிடம் கோரிக்கை விடுத்தார். சா நேயமத் உல்லாவின் மகள் சினி பீபியின் நினைவாக இந்த கிராமம் பெயரிடப்பட்டது. பள்ளிவாசல் இக்கிராமத்தில் அமைந்துள்ளதால் பின்னர் இது பீபி சினி பள்ளிவாசல் என்றும் அழைக்கப்பட்டது. சா நேயமத் உல்லா உல்லா 1700 அம் ஆண்டில் இறந்தார்.
பள்ளிவாசல் முதன்முதலில் 1985 ஆம் ஆண்டு பெட்டாகி துணை மாவட்ட நிர்வாகத்தால் புதுப்பிக்கப்பட்டது. 1992 ஆம் ஆண்டில், தொல்லியல் துறை பள்ளிவாசலின் பராமரிப்பு மற்றும் புனரமைப்புப் பொறுப்பை ஏற்று தொல்லியல் தளமாக பட்டியலிட்டது.
மேற்கோள்கள்
பகுப்பு:வங்காளதேசம் பகுப்பு:வங்காளதேச நினைவுச் சின்னங்கள்
சபிதா கான்
thumb|288x288px| சபிதா கான் சபிதா கான் ரோகில்லா இரண்டாம் முகலாய பேரரசர் ஷா ஆலம் காலத்தில் ரோகில்லாக்கள் மக்களின் தலைவராக இருந்தவர். இவர் ரோஹில்லா சர்தார் நஜிப்-உத்-தவ்லாவின் மகனாவார். இவரது தந்தை தான் நஜிபபாத் என்ற நகரத்தை உருவாக்கியவர். சபிதா கான் 1761 ஆம் ஆண்டு நடந்த பானிபட் போரின் போது தனது தந்தையுடன் சண்டையிட்டதாக அறியப்படுகிறது. 1770 ஆம் ஆண்டு அக்டோபர் 30, அன்று இவரது தந்தை இறந்த பிறகு, சபிதா தலைமை பொறுப்பை ஏற்றார். இவரது ஆட்சியின் போது, மராட்டியர்கள் 1771 இல் டெல்லியையும் கைப்பற்றினர். பின்னர் 1772 இல் ரோஹில்கண்டையும் கைப்பற்றினர். இதன் காரணமாக சபிதா கான் அவாத் நவாப், சுஜா-உத்- தவ்லாவின் முகாமுக்கு தப்பி ஓடும் சூழலுக்கு தள்ளபப்ட்டார்.
குறிப்புகள்
பகுப்பு:இந்திய முஸ்லிம்கள் பகுப்பு:உத்தரப் பிரதேசத்தின் வரலாறு பகுப்பு:ரோகில்லாக்கள்
குப்புப்பிள்ளை சாவடி
குப்புப்பிள்ளை சாவடி (Kuppupillai savadi) இந்தியா, தமிழ்நாடு மாநிலத்தில், கடலூர் மாவட்டம், காட்டுமன்னார்கோயில் நகர பஞ்சாயத்தில் உள்ள  ஒரு சிறிய கிராமமாகும். இது காட்டுமன்னார்கோயில் நகர பஞ்சாயத்துக்கு உட்பட்ட  16 வது வார்டு ஆகும். குப்புப்பிள்ளை சாவடியில்  வடக்கு தெரு மற்றும் தெற்கு தெரு என இரண்டு தெருக்கள்  உள்ளன. இது காட்டுமன்னார்கோயில் பேருந்து நிலையத்திலிருந்து 2 கி.மீ. தொலைவில் அமைந்துள்ளது.
சான்றுகள்
பகுப்பு:கடலூர் மாவட்டத்திலுள்ள கிராமங்கள் பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பி ஆர் எஸ் சட்ட ஆராய்ச்சி நிறுவனம்
பி ஆர் எஸ் சட்ட ஆராய்ச்சி நிறுவனம் (PRS Legislative Research, commonly referred to as PRS) இந்திய நாடாளுமன்றம் மற்றும் மாநில சட்டமன்றங்கள் சட்டங்களை இயற்றுவதற்கு முன்னர், அதன் சட்ட முன்வரைவுகள் அரசியல் அமைப்புச் சட்டத்திற்கு உட்பட்டுதுள்ளாதா என்றும் பிற சட்டங்களுக்கு எதிரிடையாக உள்ளதா என்பதை ஆய்வு செய்யும் லாப-நோக்கமற்ற தன்னாட்சி நிர்வாகம் கொண்ட ஆய்வு  நிறுவனம் ஆகும். இது செப்டம்பர், 2005-ஆம் ஆண்டு முதல் செயல்படுகிறது. இதன் அலுவலகம் புது தில்லியில் செயல்படுகிறது. மேலும் நாடாளுமன்றம் மற்றும் மாநில சட்டமன்றகளில் தாக்கல் செய்யப்படும் சட்ட முன்வரைவுகளை ஆய்ந்து அதன் சாதக பாதகங்களை, சட்டம் இயற்றும் மக்கள் பிரதிநிதிகளான நாடாளுமன்ற, சட்டமன்ற உறுப்பினர்களுக்கும், பொதுமக்களுக்கும் தனது இணையதளம் வழியாக சுருக்கமாகத் தெரிவிக்கும்.
வெளி இணைப்புகள்
பகுப்பு:இந்திய நாடாளுமன்றம் பகுப்பு:தொண்டு நிறுவனங்கள் பகுப்பு:இந்தியத் தொண்டு நிறுவனங்கள்
தனுர் வேதம்
பண்டைய இந்திய இதிகாசங்களில் வில் வித்தையில், இராமன், இலக்குவன், பீஷ்மர், துரோணர் அருச்சுனன், கர்ணன் மற்றும் ஏகலைவன் புகழ் பெற்றவர்களாக விளங்கினர். கதாயுதப் போரில், பலராமன், பீமன், துரியோதனன் மற்றும் துச்சாதனன் சிறந்து விளங்கினர்.
வெளி இணைப்புகள்
பகுப்பு:இந்திய மெய்யியல் பகுப்பு:சமசுகிருத இலக்கியம் பகுப்பு:இந்து சமய நூல்கள்
சந்தவுசி சட்டமன்றத் தொகுதி
இந்த சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது சம்பல் மக்களவைத் தொகுதிக்கு உட்பட்டது. இது தலித்துகளுக்கு ஒதுக்கப்பட்டுள்ளது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் மொராதாபாத் மாவட்டத்துக்கு உட்பட்ட கீழ்க்காணும் பகுதிகள் உள்ளன.
(கனுங்கோ வட்டம், பத்வார் வட்டம் ஆகியன நில அளவீடுகள். இவை வட்டத்தை விட சிறியன.)
கே. ஏ. யு. அசனா மரைக்காயர்
'''கே. ஏ. யு. அசனா மரைக்காயர்''' (K. A. U. Asana - 27-11-1954) புதுச்சேரி, காரைக்காலைச் சேர்ந்த அ.தி.மு.க அரசியல்வாதி ஆவார். இவர்  2016 ஆண்டு காரைக்கால் தெற்கு சட்டமன்றத் தொகுதியில், அதிமுக சார்பில், போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
அரசியல்
2016 ஆம் ஆண்டு நடைப்பெற்ற சட்டமன்ற தேர்தலில் 2016, அதிமுக சார்பில், போட்டியிட்டு 	11,104 வாக்குகள் பெற்று சட்ட மன்ற உறுப்பினரானார்.
வெளி இணைப்புகள்
பகுப்பு:காரைக்கால் மாவட்ட நபர்கள் பகுப்பு:புதுச்சேரி சட்டமன்ற உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:1954 பிறப்புகள்
தோமஸ் பிராக்கின்
தோமஸ் பிராக்கின் (Thomas Brackin, பிறப்பு: சனவரி 5 1859, இறப்பு: அக்டோபர் 7 1924), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 504 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1939 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தோமஸ் பிராக்கின் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 11 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1859 பிறப்புகள் பகுப்பு:1924 இறப்புகள் பகுப்பு:யார்க்சையர் துடுப்பாட்டக்காரர்கள்
அவசரக்காரி (திரைப்படம்)
அவசரக்காரி 1981 ஆம் ஆண்டு வெளிவந்த தமிழ்த் திரைப்படமாகும். கே. எஸ். மாதங்கன் இயக்கத்தில் வெளிவந்த இத்திரைப்படத்தில் மோகன் குமார், ரூபா சக்ரவர்த்தி மற்றும் பலரும் நடித்துள்ளனர்.
மேற்கோள்கள்
பகுப்பு:1981 தமிழ்த் திரைப்படங்கள்‎
அருணா சுரேஷ்
அருணா சுரேஷ் (Aruna Suresh) (பிறப்பு: 19 பிப்ரவரி 1950) இந்தியாவின் ஒரிசா உயர் நீதிமன்ற முன்னாள் நீதிபதியாவார். இவர் தில்லி உயர் நீதிமன்றத்திலும் பணியாற்றினார். வழக்கறிஞர்கள் சங்கம் ஒடிசாவில் தனது நீதிமன்ற அறையை புறக்கணித்த பிறகு, இவர் சம்பந்தப்படாத ஒரு வழக்கில் தலையிடாமல் இருக்க மூத்த வழக்கறிஞரிடம் கேட்டுக் கொண்டதைத் தொடர்ந்து இவர் பொது கவனத்தைப் பெற்றார்.
தொழில்
சுரேஷ் 1973 இல் தில்லி நீதித்துறை சேவையில் தகுதி பெற்றார், மேலும் ஆரம்பத்தில் தில்லியில் நீதித்துறையின் கீழ் துணை சிவில் நீதிபதி, பெருநகர மாஜிஸ்திரேட், திவால் நீதிபதி, சிறிய காரணங்களுக்கான நீதிமன்ற நீதிபதி மற்றும் வாடகை கட்டுப்பாட்டாளர் உட்பட பல பதவிகளில் பணியாற்றினார். 1987 மற்றும் 1991 க்கு இடையில், தில்லியில் உள்ள மாவட்ட நீதிமன்றங்களில் சட்ட உதவி சேவைகளுக்கான செயலாளராகவும் இருந்தார்.
1991 இல், சுரேஷ் தில்லி உயர் நீதித்துறை சேவையில் சேர்ந்தார். இவர் மாவட்ட மற்றும் அமர்வு நீதிபதியாக பணியாற்றினார், மேலும் போதை மருந்து மற்றும் மனோதத்துவ பொருட்கள் சட்டத்தின் கீழ் வழக்குப்பதிவு செய்யப்பட்ட வழக்குகளுக்கு சிறப்பு நீதிபதியாகவும் பணியாற்றினார் , மத்திய புலனாய்வு அமைப்பால் விசாரிக்கப்பட்ட வழக்குகளுக்காக மகிளா அதாலத் (மகளிர் நீதிமன்றம்) அமர்வு நீதிபதியாக பணியாற்றி உள்ளார். குற்ற வழக்குகளை விசாரிக்க கூடுதலாக, சுரேஷ் கூடுதல் மாவட்ட நீதிபதியாக, குற்ற வழக்குகளை விசாரித்தார். 2006 ஆம் ஆண்டில், தில்லிக்கு தலைமை மாவட்ட மற்றும் அமர்வு நீதிபதியாக நியமிக்கப்பட்டார்.
டெல்லி உயர் நீதிமன்றம்
அருணா சுரேஷ் ஒரு கூடுதல் நீதிபதியாக 4 ஜூலை 2006 அன்று தில்லி உயர்நீதி மன்றத்தில் நியமிக்கப்பட்டார். இவர் பிப்ரவரி 11 ம் தேதி 2008 ஆம் ஆண்டில் ஒரு நிரந்தர நீதிபதியாக உறுதி செய்யப்பட்டார். 2009 ஆம் ஆண்டில், அருணா சுரேஷ், மற்றொரு நீதிபதி பிரதீப் நந்திரஜாகுடன் இணைந்து, இராணுவ அதிகாரி ஒருவர் 1982 ஆம் ஆண்டில் ஒரு பார்சல் வெடிகுண்டை அனுப்பி ஒரு தொழிலதிபரை கொலை செய்ததாக குற்றம் சாட்டப்பட்டது. 71 வயதான அதிகாரிக்கு எதிரான சான்றுகள் "பலவீனமானது" என்று அவர்கள் கூறினர் மற்றும் 27 வருட சிறைவாசத்திற்கு பிறகு அவரை விடுவித்தனர். இந்த வழக்கு பரவலாக அறிவிக்கப்பட்டது.
2010 ஆம் ஆண்டில், தில்லி பல்கலைக்கழகத்திற்கும் அவர்களின் ஆசிரியர் சங்கத்திற்கும் இடையே ஒரு வழக்கை விசாரித்த நீதிபதிகளில் சுரேஷும் ஒருவர், பல்கலைக்கழகம் ஒவ்வொரு பருவத்திலும் நடத்தப்படும் தேர்வு முறைக்கு வருடாந்திர தேர்வு முறையிலிருந்து மாறிய பிறகு வகுப்புகளை கற்பிக்க மறுத்தது. இந்த வழக்கு தில்லி பல்கலைக்கழக ஆசிரியர் சங்கத்தால் தாக்கல் செய்யப்பட்டது, இறுதியில் பல்கலைக்கழகத்திற்கு ஆதரவாக முடிவு செய்யப்பட்டது, செமஸ்டர் முறையை செயல்படுத்த அனுமதித்தது.
ஒடிசா உயர் நீதிமன்றம்
டிசம்பர் 2010 இல், சுரேஷ் உயர் நீதிமன்றத்தில் ஒரு மூத்த வழக்கறிஞரை உட்காரச் சொன்னார், அவர் சம்பந்தப்படாத ஒரு வழக்கில் தலையிட்ட பிறகு, அந்த விஷயத்தில் ஒரு வழக்கறிஞருக்காக வாதிட. அவரது கோரிக்கைக்கு பதிலளிக்கும் விதமாக, ஒடிசா உயர் நீதிமன்ற வழக்கறிஞர் சங்கம் இவரது நீதிமன்றத்தை புறக்கணித்தது, சங்கத்தின் செயலாளர் அந்த கோரிக்கையை "புண்படுத்தும்" என்று விவரித்தார். புறக்கணிப்பைத் தொடர்ந்து சுரேஷ் விடுப்பில் சென்றார்.
இவர் 2012 ஆம் ஆண்டு பிப்ரவரி 17 ஆம் தேதி, அன்று ஓய்வு பெற்றார். தற்போது இந்திய நடுவர் மன்றத்தில் பட்டியலிடப்பட்ட நடுவர் குழுவில் உள்ளார்.
தனிப்பட்ட வாழ்க்கை
அருணா சுரேஷ் தில்லியில் கல்வி கற்றார், 1969 ஆம் ஆண்டு டெல்லி பல்கலைக்கழகத்தின் இந்தர்பிரஸ்தா கல்லூரியில் பட்டம் பெற்றார் . இவர் டெல்லி பல்கலைக்கழக சட்ட பீடத்தில் சட்டம் பயின்றார்.
மேற்கோள்கள்
பகுப்பு:வாழும் நபர்கள் பகுப்பு:1950 பிறப்புகள் பகுப்பு:இந்திய நீதிபதிகள்
அமினோபாலிகார்பாக்சிலிக் அமிலம்
இடது|thumb|170x170px| [[எத்திலீன்டையமீன்டெட்ராஅசிட்டிக் காடி|EDTA எதிரயனியுடன் ஒரு உலோக அணைவுச் சேர்மம் ]] thumb|120x120px| [[கிளைசின்|கிளைசினேட் அயனி ஒரு உலோக அயனியுடன் இடுக்கி அணைவு சேர்மத்தை உருவாக்க முடியும் ]] thumb|120x120px| [[அஸ்பார்டிக் அமிலம் ஒரு அமினோடைகார்பாக்சிலிக் அமிலம் மற்றும் பிற ஈந்தணைவிகளுக்கு முன்னோடியும் ஆகும். ]] ஒரு அமினோபாலிகார்பாக்சிலிக் அமிலம் (Aminopolycarboxylic acid) ன்பது (சில நேரங்களில் சுருக்கமாக APCA  என அழைக்கப்படுகிறது) என்பது ஒன்று அல்லது அதற்கு மேற்பட்ட நைட்ரஜன் அணுக்கள் இரண்டு அல்லது இரண்டிற்கு மேற்பட்ட கார்பாக்சில் தொகுதிகளின் கானர்பன் அணுக்கள் வழியாக இணைக்கப்பட்டுள்ள ஒரு வேதிச் சேர்மம் ஆகும். அமில புரோட்டான்களை இழந்த அமினோபாலிகார்பாக்சிலேட்டுகள் உலோக அயனிகளுடன் வலுவான அணைவுச் சேர்மங்களை உருவாக்குகின்றன. இந்தப் பண்பு அமினோபாலிகார்பாக்சிலிக் அமிலங்களை பலவிதமான வேதியியல், மருத்துவ மற்றும் சுற்றுச்சூழல் பயன்பாடுகளில் பயனுள்ள அணைவுச்சேர்மமாக மாற்றுகிறது.
அமைப்பு
இந்த ஈந்தணைவி குடும்பத்தின் தாய் சேர்மமாக அமினோ அமிலமான கிளைசின், H2NCH2CO2H உள்ளது. இதில் அமினோ தொகுதியானது, (NH2) கார்பாக்சில் தொகுதியிலிருந்து, (CO2H) ஒற்றை மெத்திலீன் (CH2) தொகுதியால் பிரிக்கப்பட்டுள்ளது. கார்பாக்சில் தொகுதியானது புரோட்டானிறக்கத்திற்குட்படும் போது கிளைசினேட்டு அயனியானது ஒரு இரு அணுக்கள் மூலம் இணையும் ஈந்தணைவியாக செயல்பட முடியும். இத்தகயை ஈந்தணைவியானது, மைய உலோக அயனியை நைட்ரஜன் மற்றும் இரண்டு கார்பாக்சிலேட் ஆக்சிஜன் அணுக்களில் ஒன்று மூலமாக இணைத்து உலோக அயனிகளின் இடுக்கி அணைவுச் சேர்மங்களை உருவாக்குகின்றன
மேற்கோள்கள்
பகுப்பு:சமநிலை வேதியியல்
டேன் வான் நீக்கெர்க்
டேன் வான் நீக்கெர்க் (Dane van Niekerk, பிறப்பு: மே 14 1993), தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10  ஒருநாள் பன்னாட்டுத் துடுப்பாட்டப் போட்டிகளி லும்,   12 இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2009 - 2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1993 பிறப்புகள் பகுப்பு:வாழும் நபர்கள்
சமீர் ஓரான்
சமீர் ஓரான் (Samir Oraon), பாரதிய ஜனதா கட்சியின் ஜார்கண்ட் மாநில அரசியல்வாதியும், நாடாளுமன்ற மாநிலங்களவை உறுப்பினரும், பாரதிய ஜனதா பட்டியல் பழங்குடிகள் மோர்ச்சாவின் தலைவரும் , ஜார்கண்ட் மாநில பாரதிய ஜனதா கட்சியின் துணைத்தலைவரும் ஆவார்.
மேற்கோள்கள்
பகுப்பு:ஜார்க்கண்ட் அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
செக் குடியரசு தேசிய காற்பந்து அணி
செக் குடியரசு தேசிய காற்பந்து அணி (Czech Republic national football team, Česká fotbalová reprezentace) என்பது செக் குடியரசைப் பிரதிநிதித்துவப்படுத்தும் சங்கக் கால்பந்து அணியாகும். இது செக் குடியரசின் கால்பந்து வாரியத்தினால் நிருவகிக்கப்படுகிறது. வரலாற்று ரீதியாக, இவ்வணி பொகீமியா, ஆத்திரியா-அங்கேரி, செக்கோசிலோவாக்கியா ஆகிய நாடுகளின் அணியில் பங்குபற்றி 1934, 1962 உலகக்கோப்பை போட்டிகளில் இரண்டாவதாகவும், 1976 ஐரோப்பிய வாகையாளர் போட்டியில் வெற்றியாளராகவும் வந்தது.
1992 இல் செக்கோசிலோவாக்கியாவின் பிரிவினையை அடுத்து செக் குடியரசு தனது தேசிய அணியில் விளையாடியது. யூரோ 1996 போட்டியில் விளையாடி இரண்டாவதாக வந்தது. அதன் பின்னர் அனைத்து ஐரோப்பிய யூரோ இறுதிச் சுற்றுப் போட்டிகளிலும் இது விளையாடியது. ஆனால், உலகக்கோப்பை காற்பந்து போட்டியில் 2006 மட்டுமே பங்குபற்றியது. முதல் சுற்றிலேயே போட்டியில் இருந்து விலகியது.
வெளி இணைப்புகள்
பகுப்பு:செக் குடியரசு பகுப்பு:தேசியக் கால்பந்து அணிகள்
அர்பிதா கோஷ்
அர்பிதா கோஷ், ஒரு இந்திய நாடக கலைஞர் மற்றும் அரசியல்வாதி ஆவார். அவர் மேற்கு வங்காளத்தில் இருந்து நாடாளுமன்ற, மாநிலங்களவை உறுப்பினராகப் பணியாற்றுகிறார். அவர் மேற்கு வங்காளத்தின் பலூர்காட் (மக்களவைத் தொகுதி) 16வது மக்களவையின் நாடாளுமன்ற உறுப்பினராக ப் பணியாற்றியுள்ளார். 2014 இந்திய பொதுத் தேர்தலில் அகில இந்திய திரிணாமுல் காங்கிரஸ் வேட்பாளராக வெற்றி பெற்றார்.
நாடக இயக்குநராகவும், நடிகராகவும், நாடக ஆசிரியராகவும் இருந்த அவர், அரசியல்வாதியானார். இவர் கல்கத்தா பல்கலைக்கழகத்தில் உள்ள ஸ்காட்டிஷ் சர்ச் கல்லூரியிலிருந்து அறிவியல் இளங்கலைப் பட்டம் பெற்றார். .
தொழில்
அர்பிதா கோஷ், 1998 இல் தனது 31 வயதில் நாடகத்தின் மூலம் தனது நடிப்பு வாழ்க்கையைத் தொடங்கினார். அவர் 2000 களின் முற்பகுதி முழுவதும் நடிக்கவும் இயக்கவும் செய்தார்.
இணைப்புகள்
http://www.anandabazar.com/supplementary/patrika/rehearsal-of-the-drama-karubasana-produced-by-pancham-vaidik-1.191690 - ABP 15 ஆகஸ்ட் 2015
மேற்கோள்கள் <references group="" responsive="1"> பகுப்பு:1966 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:16வது மக்களவை உறுப்பினர்கள்
அஸ்மோலி சட்டமன்றத் தொகுதி
அஸ்மோலி சட்டமன்றத் தொகுதி (Asmoli (Assembly constituency) என்பது, உத்தரப் பிரதேச சட்டமன்றத்துக்கான தொகுதியாகும். இது சம்பல் மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் மொராதாபாத் மாவட்டத்துக்கு உட்பட்ட கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:மொராதாபாத் மாவட்டம்
தொல்லியல் அருங்காட்சியகம், கோல் கும்பாசுத் தொகுதி
தொல்லியல் அருங்காட்சியகம், கோல் கும்பாசுத் தொகுதி இந்தியாவின் கர்நாடக மாநிலத்தின் பீசப்பூர் மாவட்டத்தில் உள்ள ஒரு தொல்லியல் அருங்காட்சியகம் ஆகும். பீசப்பூர், சோலாப்பூருக்குத் தெற்கே 110 கிலோமீட்டர் தொலைவிலும், தார்வாடுக்கு 204 கிலோமீட்டர் வடக்கிலும் அமைந்துள்ளது. கிபி 1489 முதல் 1686 வரையான காலப்பகுதியில் அரசாண்ட ஆதில்சாகியினரின் தலைநகரமாக விளங்கியது பீசப்பூர். மதம் சார்ந்ததும், மதம் சாராததும், பாதுகாப்புத் தொடர்பானதுமான பல கட்டிடங்கள் இக் காலத்தில் பீசப்பூர்ப் பகுதியில் அமைக்கப்பட்டன.
அருங்காட்சியகம், கோல் கும்பாசுத் தொகுதியில் அமைந்துள்ள "நாக்குவார் கானா" (எக்காள இல்லம்) என்னும் கட்டிடத்தில் அமைந்துள்ளது. 1892 ஆம் ஆண்டில் இது ஒரு மாவட்ட அருங்காட்சியகமாகத் தொடங்கப்பட்டது. பின்னர் 1982 ஆம் ஆண்டில் இது ஒரு கள அருங்காட்சியகமாக ஆக்கப்பட்டது. இக்கட்டிடம் ஆதில்சாகிக் கட்டிடக்கலைப் பாணியில் அமைக்கப்பட்டது. உயரமான மேடையில், பருமனான தூண்களின் மீது தாங்கப்பட்ட உயரமான வளைவுகளுடன் இது அமைந்துள்ளது. ஆறு காட்சிக்கூடங்களைக் கொண்டு அமைந்த இந்த அருங்காட்சியகத்தின் மூன்று காட்சிக்கூடங்கள் நிலத் தளத்திலும் மற்றவை மேல் தளத்திலும் உள்ளன.
இந்த அருங்காட்சியகத்தில், அரபி, பாரசீகம், கன்னடம், சமசுக்கிருதம் ஆகிய மொழிகளிலான கல்வெட்டுக்கள்; இந்து, சமண சமயங்களைச் சேர்ந்த சிற்பங்கள்; நடுகற்கள்; படங்களுடன் கூடியதும், இல்லாததுமான கையெழுத்துப்படிகள்; நாணயங்கள்; மரச்செதுக்கு வேலைகள்; தளவிரிப்புகள்; நிலப்படங்கள்; சிற்றோவியங்கள் போன்ற பல பொருட்கள் காட்சிக்கு வைக்கப்பட்டுள்ளன. இக் காட்சிப் பொருட்கள் கிபி ஆறாம் நூற்றாண்டுக்கும் 18 ஆம் நூற்றாண்டுக்கும் இடைப்பட்ட காலப்பகுதியைச் சேர்ந்தவை.
வெளியிணைப்புக்கள்
பகுப்பு:கர்நாடக மாநிலத்திலுள்ள அருங்காட்சியகங்கள் பகுப்பு:தொல்லியல் அருங்காட்சியகங்கள்
இந்தியாவின் அதிகாரப்பூர்வ எதிர்க்கட்சி
இந்தியாவின் அதிகாரப்பூர்வ எதிர்க்கட்சி (Official Opposition-India) என்பது மேல் அல்லது கீழ் சபைகளில் இரண்டாவது அதிக எண்ணிக்கையிலான இடங்களைப் பெற்ற அரசியல் கட்சியாகும். மேல் அல்லது கீழ் சபைகளில் முறையான அங்கீகாரம் பெற, சம்பந்தப்பட்ட கட்சியினர் அவையின் மொத்த பலத்தில் குறைந்தது 10% உறுப்பினர்களுடன் இருக்க வேண்டும். ஒரு கட்சி 10% இடங்களைப் பூர்த்தி செய்ய வேண்டும். கூட்டணியின் எண்ணிக்கை இதில் கணக்கில் எடுத்துக்கொள்ளப்பட மாட்டாது. இந்திய மாநில சட்டமன்றங்களில் பலவும் இந்த 10% விதியேப் பின்பற்றுகின்றன. மீதமுள்ளவை மாநில அவைகள், அந்தந்த அவைகளின் விதிகளின்படி தனிப்பெரும் எதிர்க்கட்சியையே விரும்புகின்றன.
பங்கு
அன்றைய அரசாங்கத்தைக் கேள்விக்குள்ளாக்குவதும், பொதுமக்களுக்குப் பொறுப்புக் கூறுவதும் எதிர்க்கட்சிகளின் முக்கிய பணியாகும். ஆளுங்கட்சியின் தவறுகளைச் சரிசெய்ய எதிர்க்கட்சிகள் உதவுகின்றன. நாட்டு மக்களின் நலன்களை நிலைநாட்டுவதில் எதிர்க்கட்சிகளுக்கும் சமமான பொறுப்பு உள்ளது. நாட்டு மக்களுக்குப் பாதகமான விளைவுகளை ஏற்படுத்தக்கூடிய எந்தவொரு நடவடிக்கையையும் அரசாங்கம் எடுக்காது என்பதை எதிர்க்கட்சி உறுதிப்படுத்த வேண்டும்.
சட்டமன்றத்தில் எதிர்க்கட்சியின் பங்கு என்பது ஆளும் அல்லது மேலாதிக்கக் கட்சியின் அதிகப்படியானவற்றைச் சரிபார்ப்பதே தவிர, முற்றிலும் விரோதமாக இருக்கக்கூடாது. ஆளுங்கட்சியினரின் மக்களுக்குப் பயனுள்ளதாக இருக்கும் செயல்பாடுகளில் எதிர்க்கட்சிகள் ஆதரவு அளிக்கும் என எதிர்பார்க்கப்படுகிறது.
சட்டமன்றத்தில், எதிர்க்கட்சிக்கு முக்கிய பங்கு உள்ளது, அதாவது:
பாராளுமன்றம்
இது இந்திய நாடாளுமன்றத்தில் தற்போதைய எதிர்க்கட்சிகளின் பட்டியல்:
சட்டப் பேரவைகள்
இது இந்திய மாநிலங்கள் மற்றும் ஒன்றிய பகுதிகளின் சட்டப் பேரவைகளில் தற்போதைய எதிர்க்கட்சிகளின் பட்டியல்:
சட்ட மேலவை
இது இந்திய மாநிலங்களின் சட்ட மேலவைகளில் தற்போதைய எதிர்க்கட்சிகளின் பட்டியல்:
மேலும் படிக்க
பகுப்பு:இந்திய நாடாளுமன்றம் பகுப்பு:இந்திய அரசியல் பகுப்பு:சட்டப் பேரவைகள்
மைக்கல் செர்மர்
மைக்கல் பிராண்ட் செர்மர் ( Michael Brant Shermer பிறப்பு செப்டம்பர் 8, 1954, கலிபோர்னியா) ஒரு அமெரிக்க அறிவியல் எழுத்தாளர், அறிவியல் வரலாற்று ஆய்வாளர், ஐயுறவாளர் சங்கத்தின் அமைப்பாளர், ஐயுறவு இதழின் ஆசிரியர். இவர் சோதிடம், மீவியற்கை, பொய்யறிவியல் போன்றவற்றை ஆய்வு செய்து, அவற்றின் பொய்மைத் தன்மையை நிரூபிப்பதில், அல்லது அவ்வாறான நிகழ்வுகளுக்கு இயற்கையான தருவதில் ஈடுபட்டுள்ளார்.
பகுப்பு:ஐயுறவியலாளர்கள் பகுப்பு:1954 பிறப்புகள் பகுப்பு:வாழும் நபர்கள் பகுப்பு:அமெரிக்க அறியொணாமையியலாளர்கள் பகுப்பு:அமெரிக்க இறைமறுப்பாளர்கள் பகுப்பு:அமெரிக்க அறிவியலாளர்கள்
குத்தாயிசி
குத்தாயிசி அல்லது குத்தயீசி (ஆங்கிலம்: Kutaisi; சியோர்சியன்: ქუთაისი) மேற்கு ஆசியா மற்றும் கிழக்கு ஐரோப்பா ஆகிய கண்டங்களை இணைத்து அமைந்துள்ள நாடான சியார்சியாவின் முக்கிய நகரங்களில் ஒன்றாக அறியப்படுகிறது. தலைநகர் திபிலீசிக்கு (Tbilisi) அடுத்ததாக சியார்சியாவின் இரண்டாவது பெரிய நகரான "குத்தாயிசி" சட்டமன்ற தலைநகரமாகும். தலைநகர் திபிலீசியிலிருந்து மேற்கே 221 கிலோமீட்டர் (137 மைல்) அமைந்துள்ள "குத்தாயிசி" அந்நாட்டின் மேற்கு பிராந்திய தலைநகராக உள்ளது.
புவியியல்
குத்தாயிசி மாநகரம் ரியோனி ஆற்றின் (Rioni River) இருகரையிலும் பகிர்ந்து அமைந்தவாறு உள்ளது. இந்நகரம் கடல்மட்டத்திலிருந்து 125-300 மீட்டர் (410-984 அடி) உயரத்தில் அமைந்துள்ளது. கிழக்கு மற்றும் வடகிழக்குவரையில் லமெரிடி(Imereti) மலைத்தொடர் அடிவாரத்தால் சூழப்பட்டுள்ளது, வடக்கு மற்றும் மேற்கு புலத்தில் சாம்குறலி (Samgurali) வீச்சையும் மேற்கு மற்றும் தெற்கில் கல்ச்சீஸ் (Colchis) சமவெளிப் பகுதியாக உள்ளது.
நிலஎழில்
குத்தாயிசியின் வடகிழக்கு மற்றும் வடமேற்கு திசைகளில் இலையுதிர்க்கும் வனங்களினால் சூழப்பட்டுள்ளது, நகரின் புறநகர்ப் பகுதிகளில் பரவலான வேளாண் நிலங்களாகக் காணப்படுகிறது. நகரின் மையப்பகுதிகளில் தோட்டங்கள் அமைத்து பராமரிப்பதோடு வீதிகளின் விளிம்புகளில் இருபுறமும் உயர்ந்த இலையடர் மரங்களின் வரிசையாக காணப்படுகின்றன. வசந்த காலத்தில் நகரின் பின்னணியில் உள்ள மலைப்பகுதியிலிருந்து பனியுருகி நகரின் மத்தியில் ஓடும் ரியோனி ஆற்றில் கலந்தோடுகிறது.
காலநிலை
குத்தாயிசியின் காலநிலை இலையுதிர் மற்றும் குளிர்கால மாதங்களில், ஈரப்பதமான, மிதமான வெப்பமண்டலக் காலநிலையாக, நன்கு வரையறுக்கப்பட்ட பருவப்பெயர்ச்சியாய் நடைபெறுகிறது (கோல்சிஸ் சமவெளி பண்பு). கோடைகாலம் பொதுவாக வெப்பமாகவும் ஒப்பிட்டளவில் உலர்ந்த தன்மை கொண்டதாகவும், குளிர்காலம் ஈரமானதாகவும் குளிரானதாகவும் உள்ளது. நகரத்தின் சராசரி ஆண்டு வெப்பநிலையானது 14.5 டிகிரி செல்சியஸ்யாகவும், சனவரி மாதம் மிகக் குளிரான மாதமாகச் சராசரியாக 5.3 டிகிரி செல்சியஸ் கொண்டுள்ளது. சூலை மாதங்களில் வெப்பநிலை சராசரியாக 23.2 டிகிரி செல்சியஸ்யாக உயர்ந்து வெப்பமான மாதமாகவும் உள்ளது. மிக குறைந்த பட்சமாக அளவைப்பதிவு வெப்பநிலை 17 டிகிரி செல்சியஸ் மற்றும் அதிகபட்சப் பதிவு வெப்பநிலை 44 டிகிரி செல்சியசாக உள்ளது, இதன் சராசரி ஆண்டு வீழ்படிவு சுமார் 1,530 மிமீ (60.24) அளவையாகும். குத்தாயிசியின் பிராந்தியத்தில் ஒவ்வொரு ஆண்டின் பருவகாலங்களில் மழை பெய்கிறது. நகரத்தில் பெரும்பாலான காலங்களில் குளிர்ந்த தன்மையாக காணப்படுகிறது அதேவேளை பலத்த மற்றும் கடும் பனிப்பொழிவு ஏற்படுவதுண்டு. ( ஒரு பனிப்புயலுக்கு, 30 செமீ/12 அங்குலம் வரையிலுமான பனிப்பொழிவு இங்கு அசாதாரணமானதல்ல) ஆனால், பனிமூடல்கள் பொதுவாக ஒரு வாரத்திற்குமேல் நீடிப்பதில்லை. கோடையில், அருகிலுள்ள மலைகளிலிருந்து பலத்த கிழக்குக் காற்று குத்தாயிசியில் வீசுகிறது.
வரலாறு
குத்தாயிசி, பண்டைய கோல்சிஸ் பண்டைய இராச்சியத்தின் தலைநகரமாகும். இந்நகரம் கிமு இரண்டாவது புத்தாயிரத்தில் கோல்சிஸ் தலைநகராக செயல்பட்டு வந்துள்ளதற்கான தொல்லியல் சான்றுகள் உள்ளன. ஜெசன் மற்றும் அர்க்கோனாட்சின் கோல்சிசின் பயணம் குறித்து அப்பலோனியஸ் ரோடியசால் எழுதப்பட்ட கிரேக்கக் கவிதையான ’அர்கோனட்டிக்கா’வில் அவர்கள் பயணத்தின் இறுதி இலக்காகவும் ஏட்ஸ் (Aeëtes) அரசர் தங்கியிருந்த இடமாகவும் குத்தாயிசி இருந்ததாக ஆசிரியர் குறிப்பிட்டுள்ளதாகப் சில வரலாற்று ஆய்வாளர்கள் நம்புகிறார்கள்.
சான்றுகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:ஜோர்ஜியா (நாடு) பகுப்பு:ஆசிய நகரங்கள்
நாமகிரிப்பேட்டை கிருஷ்ணன்
நாமகிரிப்பேட்டை கிருஷ்ணன் (2 ஏப்ரல் 1924 – 30 ஏப்ரல் 2001), தமிழகத்தைச் சேர்ந்த நாதசுவர இசைக் கலைஞர். தமிழகத்தின் நாமக்கல் மாவட்டத்திலுள்ள சேந்தமங்கலம் எனும் சிற்றூரில் பிறந்தவர். இந்தியா முழுவதும் பல்வேறு இசை நிகழ்ச்சிகளை நிகழ்த்தியுள்ளார்.
வாழ்க்கை
இவரின் தந்தை பெயர் காத்தாசாமி பிள்ளை. தாய் குஞ்சம்மாள். நாமகிரிப்பேட்டை அரசினர் பள்ளியில் பயின்றவர்.
இசை
நாதசுவரம் வாசிப்பதில் தனக்கென ஒரு பாணியை பின்பற்றி ரசிகர்களை கவர்ந்தவர். இசைக் குடும்பத்தில் பிறந்த இவர் சிறுவயதில் பாட்டனார் சின்னப்ப முதலியாரிடம் நாதசுவரமும், வாய்ப்பாட்டும் கற்றார். பின் அருப்புக்கோட்டை கணேசனிடம் முறைப்படி நாதசுவரம் பயின்றார். உள்நாட்டிலும் வெளிநாட்டிலும் நாதசுவரக் கச்சேரிகளை ஏராளமாக நிகழ்த்தியுள்ளார்.
ஏனைய சிறப்புகள்
திருப்பதி வெங்கடேஸ்வரா கோயிலின் ‘ஆஸ்தான சங்கீத வித்வானாக’ 1977 ஆம் ஆண்டு நியமிக்கப்பட்டார்.
மேற்கோள்கள்
பகுப்பு:நாதசுவரக் கலைஞர்கள் பகுப்பு:பத்மசிறீ விருது பெற்ற தமிழர்கள் பகுப்பு:1924 பிறப்புகள் பகுப்பு:2001 இறப்புகள் பகுப்பு:பத்மசிறீ விருது பெற்ற கலைத் துறையினர்
டங்கன் பிளெட்சர்
டங்கன் அன்ட்ரூ க்வைன் பிளெட்சர்  (Duncan Andrew Gwynne Fletcher, OBE, பிறப்பு 27 செப்டம்பர் 1948) ஓர் முன்னாள் சிம்பாப்வே துடுப்பாட்டாளர், அவ்வணியின் அணித்தலைவர் மற்றும் இங்கிலாந்து துடுப்பாட்ட அணியின் பயிற்றுனர். ஏப்ரல் 27, 2011 அன்று இந்தியத் துடுப்பாட்ட அணியின் பயிற்றுனராக இரண்டாண்டுகளுக்கு நியமிக்கப்பட்டுள்ளார். இங்கிலாந்து அணியின் பயிற்றுனராக பணிபுரிந்தவேளையில் அந்த அணிக்குப் புத்துயிர் பெற்றதில் பெரும் பங்கு வகித்தார். எந்தவொரு தேர்வுத் துடுப்பாட்டத்திலும் இவர் பங்கேற்கவில்லை என்பது குறிப்பிடத்தக்கது. ஏப்ரல் 27, 2011 இல் இந்தியத் துடுப்பாட்ட அணியின் பயிற்சியாளராக நியமிக்கப்பட்டார்.
இளமை
பிளெட்சர் தெற்கு உரோடீசியாவின் சாலிஸ்பரியில் (தற்போது அராரே, சிம்பாப்வே) ஓர் விவசாயக் குடும்பத்தில் ஐவரில் ஒருவராகப் பிறந்தார். இவரது மற்றொரு சகோதரர் ஆலனும் துடுப்பாட்ட வீரர் ஆவார்.
சான்றுகள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:சிம்பாப்வே துடுப்பாட்ட வீரர்கள் பகுப்பு:துடுப்பாட்டப் பயிற்சியாளர்கள்
இடையம்புதூர் ஊராட்சி
இடையம்புதூர் ஊராட்சி (Edayambudur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1091 ஆகும். இவர்களில் பெண்கள் 532 பேரும் ஆண்கள் 559 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மியா (நடிகை)
மியா என்றறியப்படும் மியா ஜார்ஜ் ஓர் இந்தியத் திரைப்பட நடிகை ஆவார். தொலைக்காட்சி நிகழ்ச்சிகளில் துணை நடிகையாக திரை வாழ்க்கையைத் தொடங்கினார். டாக்டர் லவ், ஈ அடுத்த காலத்து ஆகிய மலையாளத் திரைப்படங்களில் ஏற்ற சிறு வேடங்களின் மூலமாக திரைப்படங்களில் நடிக்கத் தொடங்கினார். 2012 ஆவது ஆண்டில் சிறந்த கேரள அழகியாகத் தேர்ந்தெடுக்கப்பட்டார். அதே ஆண்டில் செட்டயீசு என்ற மலையாளத் திரைப்படத்தின் மூலமாக கதாநாயகியாக அறிமுகமானார். தமிழில் 2014 ஆவது ஆண்டில் வெளியான அமர காவியம் திரைப்படத்தின் மூலமாக அறிமுகமானார்.
வெளியிணைப்புகள்
பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:1992 பிறப்புகள்
மலையகத் தமிழர் தலைப்புகள் பட்டியல்
அமைப்புகள்
பகுப்பு:மலையகத் தமிழர் பகுப்பு:சமூகம் தலைப்புகள் பட்டியல்
அய்யாவழி கட்டுரைகளின் பட்டியல்
இக்கட்டுரை அய்யாவழி சமயம் தொடர்புடைய கட்டுரைகளின் பட்டியலாகும்.
பகுப்பு:அய்யாவழி
அரக்கு மாங்குயில்
அரக்கு மாங்குயில் (Maroon oriole)(ஓரியலசு டிரைலீ) எனும் சிற்றினப் பறவை ஓரியோலிடே குடும்பத்தினைச் சார்ந்தது. இது தென்கிழக்கு ஆசியாவில் காணப்படுகிறது.
வகைப்பாட்டியல்
அரக்கு மாங்குயில் முதலில் பாஸ்டர் பேரினத்தின் கீழ் விவரிக்கப்பட்டது. கரும் மாங்குயில், கருப்பு மற்றும் கருஞ்சிவப்பு மாங்குயில் மற்றும் வெள்ளி மாங்குயில்களுடன், இது சிவப்பு மற்றும் கருப்பு மாங்குயில்களின் கிளையினைச் சார்ந்தது.
துணைச்சிற்றினங்கள்
இந்த சிற்றினத்தின் கீழ் நான்கு துணையினங்கள் அங்கீகரிக்கப்பட்டுள்ளன:
விளக்கம்
இடது|thumb|அரக்கு மாங்குயில் அரக்கு மாங்குயில், அரக்கு மற்றும் கருப்பு நிற இறகுகளுடன் கருப்பு தலை, கழுத்து மற்றும் இறக்கைகள் நீல நிற அலகுடன் காணப்படும். பெண் பறவைகள் சற்றே கருமையான உடலையும், இளம் வயதினர் இலகுவான உடலையும் கொண்டுள்ளன. வயது வந்த ஆண் பளபளப்பான இளம் நீலம் கலந்த கருஞ்சிவப்பு-அரக்கு நிறத்தில், கருப்பு தலை, கழுத்து மற்றும் இறக்கைகள் மற்றும் ஒரு செம்பழுப்பு-அரக்கு வாலினைக் கொண்டுள்ளது. பெண்கள் மற்றும் முதிர்ச்சியடையாத ஆண்களுக்குக் கருப்பு நிற கோடுகளுடன் சாம்பல்-வெள்ளை அடிப்பகுதியுடன் காணப்படும். வண்ணங்கள் வரம்பில் ஓரளவு மாறுபடும். இந்தியத் துணைக்கண்டத்தில் உள்ள பறவைகள் மங்கலான நிறங்களைக் கொண்டுள்ளன. தென்கிழக்கு ஆசியாவில் உள்ளன பிரகாசமான வண்ணங்களைக் கொண்டுள்ளன. மேலும் ஓரளவு சிவப்பு நிற தொனியுடன் காணப்படும்.
வாழிடமும் பரவலும்
அரக்கு மாங்குயில், வங்கதேசம், பூட்டான், கம்போடியா, இந்தியா, லாவோஸ், மியான்மர், நேபாளம், தைவான், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது. இந்தியாவில், இது இமாச்சலப் பிரதேசத்திலிருந்து கிழக்கே அருணாச்சலப் பிரதேசம் மற்றும் மணிப்பூர் மலைகள் வரை காணப்படுகிறது.
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும்.
நடத்தை
அரக்கு மாங்குயில் தனியாகவோ அல்லது இணையாகவோ காணலாம். கூடு கட்டும் காலம் ஏப்ரல் முதல் மே வரை. கூடு என்பது தாவரத்தோல் நாரினால் ஆழமான பாரிய கோப்பை வடிவிலானது. இது சிலந்தி வலைகளால் பிணைக்கப்பட்டிருக்கலாம். ஆண் மற்றும் பெண் பறவைகள் இரண்டும் பெற்றோரின் கடமைகளைப் பகிர்ந்து கொள்கின்றன.
உணவு
அரக்கு மாங்குயில் காட்டு அத்தி, பெர்ரி, பூச்சி மற்றும் தேன் ஆகியவற்றை உண்ணுகிறது.
சிமி கரேவால்
சிமி கரேவால் (Simi Garewal) அக்டோபர் 17, 1947இல் பிறந்த இந்திய நடிகை மற்றும் பேச்சு நிகழ்ச்சி தொகுப்பாளர் ஆவார். இவர் இரண்டு முறை பிலிம்பேர் விருது பெற்றுள்ளார். இவர், தோ பதன், சாத்தி,மேரா நாம் ஜோக்கர், சித்தார்த்தா, கர்ஜ் மற்றும் உதீகான் (பஞ்சாபி மொழி) போன்ற திரைப்படங்களில் நடித்ததின் மூலமாக அறியப்படுகிறார். இவரது பிரபலமான பேச்சு நிகழ்ச்சி, "ரெண்டெஸ்வூஸ் சிமி கரேவால்" எனவும் அறியப்படுகிறது.
இளமைப்பருவம்
சிமி கரேவால் பஞ்சாபிலுள்ள முகட்சரில் ஒரு சீக்கிய குடும்பத்தில் பிறந்தார். இவரது தந்தை பிரிகடியர் ஜெ. எஸ். கரேவால் இந்தியத் தரைப்படையில் பணிபுரிந்தவர். சிமி, தயாரிப்பாளர் யஷ் சோப்ராவின் மனைவியான பமீலா சோப்ராவின் உறவினராவார். சிமியின் தாய் தார்ஷியும், பமீலாவின் தந்தை மொகிந்தர் சிங்கும் உடன்பிறந்தவர்களாவர். சிமி, அவரது சகோதரி அம்ரிதாவுடன் இங்கிலாந்திலுள்ள "நியூலேண்ட் ஹவுஸ் ஸ்கூலில்" படித்தார்.
தொழில்
இங்கிலாந்தில் தனது குழந்தைப் பருவத்தை கழித்த பிறகு, கரேவால் தன் பதின்பருவத்தில் இந்தியாவிற்குத் திரும்பி வந்தார். ஆங்கில மொழியில் சரளமாக பேசும் திறன் இருந்ததால், ஆங்கில மொழித் திரைப்படமான "டார்சன் கோஸ் டு இந்தியா"வில் நடிக்கும் வாய்ப்பு இவருக்கு கிடைத்தது. 15 வயதான கரேவால் 1962 ஆம் ஆண்டில் இந்த படத்தில் பெரோஸ் கானுடன் இணைந்து அறிமுகமானார். இப் படத்தில் இவரது நடிப்பு நன்றாக இருந்ததால் மேலும் பல பட வாய்ப்புகள் இவரைத் தேடி வந்தன. 1960 மற்றும் 70களில் வெளிவந்த முக்கிய இந்தியத் திரைப்படங்களில் இவர் நடித்துள்ளார். அவற்றில், இயக்குனர் மெகபூப் கானின் சன் ஆஃப் இந்தியா,  (இந்தி நடிகர்) ராஜ் கபூரின்,  மேரா நாம் ஜோக்கர் (1970), சத்யஜித் ராயின்  அரான்யர் டின் ராத்ரி, மிருணாள் சென்னின் பதாதிக் மற்றும் ராஜ் கோஸ்லாவின் தோ பதன் ஆகிய படங்கள் குறிப்பிடத்தக்கவை ஆகும்.
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:1947 பிறப்புகள் பகுப்பு:வாழும் நபர்கள் பகுப்பு:பஞ்சாப் நபர்கள்
நாமத்தலை வாத்து
நாமத்தலை வாத்து எனப்படும் மகுடித் தாரா (Eurasian wigeon - Anas penelope) தமிழ்நாட்டிற்கு வலசை வரக்கூடிய ஆனசு என்ற பேரின வகையைச் சேர்ந்த ஒரு நீர்ப்பரப்பில் மேயும் டாப்ளிங் வாத்து ஆகும்.
பரவல் மற்றும் வாழ்விடம்
பொதுவாக ஐரோப்பிய, ஆசியப் பகுதிகளுக்கு (வட இந்தியா உள்ளிட்ட பகுதிகளுக்கு) மகுடித் தாராக்கள் பெருமளவில் வலசை வருகின்றன; கிழக்கு மற்றும் தென் இந்தியப் பகுதிகளில் இவற்றை அதிகம் காண இயலாது. ஏரிகள், குளங்கள் மற்றும் சதுப்பு நிலங்களில் அதிகம் காணப்படும் -- இருப்பினும் சில சமயங்களில் அலையாத்தி காடுகளிலும் உவர் நீர் நிலங்களிலும் இவற்றைக் காணலாம்.
இனப்பெருக்கம்
இவை ஆர்க்டிக் வட்டத்திற்கு வடக்கே (அதாவது, ஐசுலாந்து, ஸ்காட்லாந்து முதல் காம்சட்கா வரை உள்ள பகுதிகள்) இனப்பெருக்கம் செய்கின்றன.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள் பகுப்பு:ஐரோவாசியப் பறவைகள்
பிக்கா ஆளுநரகம்
பெக்கா கவர்னரேட் (Beqaa Governorate, البقاع  Al-Biqā' ) என்பது லெபனானில் உள்ள ஒரு ஆளுநரகம் ஆகும்.
மாவட்டங்கள்
2014 முதல், பெக்கா கவர்னரேட்டில் மூன்று மாவட்டங்கள் உள்ளன:
பால்பெக் ஹெர்மல் ஆளுநரகம் என்ற புதிய ஆளுநரகத்தை உருவாக்க இந்த ஆளுநரகத்தில் இருந்து பால்பெக் மாவட்டத்தையும், ஹெர்மல் மாவட்டத்தையும் பிரிக்க 2003 ல் ஒரு சட்டம் இயற்றப்பட்டது. பால்பெக் ஹெர்மல் ஆளுநரகத்தை நடைமுறைப்படுத்தும் விதமாக அதன் முதல் ஆளுநரை 2014 இல் நியமித்ததன் மூலமாக அதன் நடைமுறை தொடங்கியது.
மக்கள் வகைப்பாடு
thumb| ஜூப் ஜெனீன், பெக்கா கவர்னரேட் வாக்காளர் பட்டியல் தரவுகளின்படி, ஆளுநரகத்தில் தோராயமாக 41% கிறிஸ்தவர்களும், 52% முஸ்லிம்களும், 7% டுரூஸ் மக்கள் (313505 வாக்காளர்கள்) வாழ்கின்றனர்.
குறிப்புகள்
பகுப்பு:லெபனானின் ஆளுநரகங்கள் பகுப்பு:Coordinates on Wikidata
வறுமைக் கோடு
வறுமைக் கோடு (Poverty line) என்பது வறுமையை வரையறுக்கப் பயன்படும் ஓர் அளவுகோல் ஆகும். குறைந்த பட்ச நுகர்வுத் தரத்தைக் கூட பெற முடியாதவர்கள் வறுமைக்கோட்டில் வாழ்பவர்கள் ஆவார்கள். ஒரு குறிப்பிட்ட வாழ்க்கைத் தரத்தை அடையத் தேவையான குறைந்த பட்ச வருமான வரம்பே வறுமைக்கோடு எனப்படுகிறது. வருமானம் தவிர்த்து ஒருவர் உட்கொள்ளும் உணவின் அளவைப் பொறுத்தும் வறுமைக் கோடு வரையறுக்கப்படுகிறது. வெவ்வேறு நாடுகளில் வெவ்வேறு வறுமைக் கோடு வரையறைகள் பயன்படுத்தப்படுகின்றன.
குறைந்த பட்ச நுகர்வு
குறைந்த பட்ச நுகர்வு என்பது பின்வரும் வழிகளில் மதிப்பிடப்படுகிறது. ஒருவர் உயிர் வாழ்வதற்குத் தேவையான தானியம், பருப்பு வகைகள், பால், சர்க்கரை, எண்ணெய் ஆகியவற்றின் குறைந்தபட்ச அளவு தீர்மானிக்கப்படுகிறது. இப்பண்டங்களின் விலையைக் கணக்கில் கொண்டு தேவைப்படுகின்ற குறைந்த பட்சப் பொருள்களை வாங்குவதற்கான பணம் மதிப்பிடப்படுகிறது. இதுவே ஒருவரின் குறைந்த பட்ச நுகர்ச்சிச் செலவாகும். இது ஓர் ஆண்டிற்குக் கணக்கிடப்படுகிறது. இதற்குச் சமமான வருவாயைப் பெறாதவர்கள் அல்லது இதற்குக் குறைவான வருவாயைப் பெறுபவர்கள் வறுமைக்கோட்டின் கீழ் வாழ்பவர்கள் ஆவார்கள். இந்தியாவில் குறைந்த பட்ச கலோரி உணவுத் தேவையின் அடிப்படையிலும் வறுமைக் கோட்டை வரையறுத்துள்ளனர். நகர்ப்புறங்களில் வாழும் ஒரு நபருக்குக் குறைந்த பட்சமாக 2,100 கலோரி உணவும், கிராமப் புறங்களில் வாழும் ஒரு நபருக்கு 2,400 கலோரி உணவும் தேவைப்படுகிறது. இவ்வுணவுப் பொருள்களை வாங்கத் தேவையான வருமானத்தைப் பெறாதவர்கள் வறுமைக்கோட்டின் கீழ் வாழ்பவர்கள் ஆவார்கள்.
மேற்கோள்கள்
பகுப்பு:வறுமை
பிரளையம்பாக்கம் ஊராட்சி
பிரளையம்பாக்கம் ஊராட்சி (Piralayambakkam Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1268 ஆகும். இவர்களில் பெண்கள் 672 பேரும் ஆண்கள் 596 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பில்ஹணா
பில்ஹணா அல்லது கவியின் காதல் 1948 ஆம் ஆண்டு வெளிவந்த தமிழ்த் திரைப்படமாகும். பி. என். ராவின் இயக்கத்தில் வெளிவந்த இத்திரைப்படத்தில் கே. ஆர். ராமசாமி, ஏ. ஆர். சகுந்தலா மற்றும் பலரும் நடித்துள்ளனர்.
முபாரக் பிக்சர்சு நிறுவனத்தால் தயாரிக்கப்பட்ட இத்திரைப்படத்தின் வசனங்களை எஸ். சுந்தராச்சாரியாரும், பாடல்களை பாபநாசம் சிவனும் எழுதியிருந்தனர். இப்படத்தை இயக்கியவர் பாலகிருஷ்ணன் நாராயணன் நாயர் என்ற பி. என். ராவ். இவர் ரம்பையின் காதல், பூலோக ரம்பை, குமாஸ்தாவின் பெண், மதனகாமராஜன் போன்ற பல வெற்றித் திரைப்படங்களை இயக்கியவர்.
மேற்கோள்கள்
பகுப்பு:1948 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மாயாகுளம் ஊராட்சி
மாயாகுளம் ஊராட்சி (Mayakulam Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருப்புல்லாணி வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6943 ஆகும். இவர்களில் பெண்கள் 3005 பேரும் ஆண்கள் 3938 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காந்தர்வ வேதம்
காந்தர்வ வேதம், இந்து தொன்மவியலில் சில தேவ கணங்களை கந்தர்வர்கள், அரம்பையர்கள் (அப்சரஸ்), வித்தியாதரர்கள், கிண்ணரர்கள், கிம்புருடர்கள் என்று வகைப்படுத்தப்பட்டனர். அவர்களில் கந்தர்வர்கள் இசை மற்றும் நடனக் கலையில் தேர்ச்சி பெற்றவர்கள் என்று கருதப்படுகிறது.
பரத முனிவர், நாட்டிய சாஸ்திரம் எனும் காந்தர்வ வேதம் எழுதியவராக கருதப்படுகிறார். காந்தர்வக் கலை கிமு 500 முதல் கிபி 500 முடிய வளர்ச்சி அடைந்ததாக கருதப்படுகிறது.. காந்தர்வ சாத்திரம் 6,000 சுலோகங்களும், 36 அதிகாரங்களும் கொண்டது. அதில் இசை, நடனம், நாடகம் என்ற மூன்று இருந்தன. இன்றுள்ள கந்தர்வ வேதத்தில் சங்கீதம், நடனம், நாட்டியம், நாடகம், கவிதை அடங்கும். நாரதர், காந்தர்வக் கலை கந்தர்வர் இது பிராமணர்களை தேவ கணத்தினர் என்று சொல்லும் நூல் ஆகும். இந்த காந்தர்வம் என்றால் தாலி கட்டாமல் மணம் புரிந்து கொள்ளுதல் என்று பொருளாகும். காந்தர்வர்கள் என்றால் பெண்களை தன்பால் ஈர்ப்பின் கவர்ந்தவர் என்று பொருள்.
மேற்கோள்கள்
பகுப்பு:இந்திய மெய்யியல் பகுப்பு:சமசுகிருத நூல்கள் பகுப்பு:இந்து சமய நூல்கள் பகுப்பு:இந்து தொன்மவியல் பகுப்பு:இசை பகுப்பு:இந்தியாவில் நடனம் பகுப்பு:இந்தியப் பண்பாட்டு வரலாறு
சமி மக்கள்
சமி மக்கள் (சாமி மக்கள்) (Sami people), ஆர்க்டிக் பகுதியிலுள்ள சாப்மி பகுதியில் (தற்போதைய நோர்வே, சுவீடன், பின்லாந்து, உருசியா நாடுகளின் சில பகுதிகளை உள்ளடக்கிய பகுதி) வாழும் பின்ன-உக்ரிக் பழங்குடி மக்களாவர்.எசுக்காண்டினாவியாவின் பழங்குடி மக்களாக சமி மக்கள் மட்டுமே உலக வழக்காறுபடி பழங்குடிகளாக அங்கீகரிக்கப்பட்டு பாதுகாக்கப்படுகிறார்கள். இவர்கள் ஐரோப்பாவின் வடகோடியில் வாழும் பழங்குடி மக்களாவர்.
மேற்கோள்கள்
பகுப்பு:ஐரோப்பிய இனக்குழுக்கள் பகுப்பு:பின்லாந்து பகுப்பு:சுவீடன் பகுப்பு:நோர்வே பகுப்பு:உருசியா பகுப்பு:ஐரோப்பியப் பழங்குடிகள் பகுப்பு:உருசிய இனக்குழுக்கள்
அவுட்ராம் பேங்சு
அவுட்ராம் பேங்சு (ஜனவரி 12, 1863 - செப்டம்பர் 22, 1932) என்பவர் அமெரிக்க விலங்கியல் நிபுணர் ஆவார்.
இளமை & கல்வி
பேங்ஸ் வாட்டர்டவுன், மாசசூசெட்ஸில் எட்வர்ட் மற்றும் அன்னி அவுட்ராம் (ஹாட்கின்சன்) பேங்சின் இரண்டாவது மகனாகப் பிறந்தார். இவர் ஆர்வர்டு பல்கலைக்கழகத்தில் 1884 -1880 காலத்தில் கல்வி பயின்றார். ஆர்வர்டு ஒப்பீட்டு விலங்கியல் அருங்காட்சியக பாலூட்டிகளின் காப்பாளராகவும் 1900 ஆம் ஆண்டில் நியமிக்கப்பட்டார்.
பணிகள்
பேங்சு 1906-ல் ஜமைக்காவிற்குச் சென்று அங்கு 100க்கும் மேற்பட்ட பறவைகளின் மாதிரிகளைச் சேகரித்தார். ஆனால் இவரது பயணம் டெங்கு காய்ச்சலால் தடைப்பட்டது. 1899ஆம் ஆண்டு ஆர்வர்டு கல்லூரிக்கு 10000க்கும் மேற்பட்ட பாலூட்டிகளின் தோல்கள் மற்றும் மண்டை ஓடுகளின் தொகுப்பினை வழங்கினார். இதில் 100 வகையான மாதிரி சிற்றினங்கள் இருந்தன. 1908ஆம் ஆண்டில் இவரது 24,000 பறவை தோல்கள் ஒப்பீட்டு விலங்கியல் அருங்காட்சியகத்திற்கு வழங்கப்பட்டது. மேலும் இவர் இதை அதிகரிக்கச் செய்தார். 1925இல் இவர் ஐரோப்பாவிற்குச் சென்றார். அருங்காட்சியகங்களைப் பார்வையிட்டு பறவையியல் வல்லுநர்களுடன் உரையாடி அறிவியல் பரிமாற்றங்களுக்கு ஏற்பாடு செய்தார். இவர் 70க்கும் மேற்பட்ட புத்தகங்கள் மற்றும் கட்டுரைகளை எழுதியுள்ளார். இவற்றில் 55 பாலூட்டிகள் குறித்தது.
இறப்பு
பேங்சு, மாசசூசெட்சின் வேர்ஹாமில் உள்ள தனது கோடைக்கால இல்லத்தில் 1932ஆம் ஆண்டு செப்டம்பர் மாதம் இறந்தார்.
வெளி இணைப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள் பகுப்பு:1932 இறப்புகள் பகுப்பு:1863 பிறப்புகள் பகுப்பு:விலங்கியலாளர்கள்
அத்திவெட்டி சௌந்தரேஸ்வரசுவாமி கோயில்
அத்திவெட்டி சௌந்தரேஸ்வரசுவாமி கோயில் (Arulmigu Sowndareswaraswamy Temple) தமிழ்நாட்டில் தஞ்சாவூர் மாவட்டம், அத்திவெட்டி என்னும் ஊரில் அமைந்துள்ள சிவன் கோயிலாகும்.